Լամին Յամալ

**Լամին Ջամալ Նասրաուի Էբանա** (, ), իսպանացի ֆուտբոլիստ,  «Բարսելոնա» ակումբի և Իսպանիայի հավաքականի աջ հարձակվող։ Եվրո 2024 թվականի չեմպիոն։ Համարվում է իր սերնդի ամենախոստումնալից ֆուտբոլիստներից մեկը։

## Վաղ տարիներ
Լամին Ջամալը ծնվել է 2007 թվականի հուլիսի 13-ին Իսպանիայի Էսպլուգաս դե Լյոբրեգատ քաղաքում՝ մարոկկացի հոր՝ Մունիր Նասրաուիի և Հասարակածային Գվինեայի բնակչուհի Շեյլա Էբանայի ընտանիքում։ Իր պատանեկության մեծ մասն անցկացրել է Բարսելոնայում՝ 2014 թվականին համանուն ակումբի ակադեմիային միանալուց հետո։

## Ակումբային կարիերա
2023 թվականի ապրիլին Լա Լիգայում Լամինը առաջին անգամ ընդգրկվել է ակումբի հայտացուցակում Մադրիդյան «Ատլետիկոյի» դեմ խաղում, սակայն այդ խաղում դաշտ դուրս չի եկել։ 2023 թվականի ապրիլի 29-ին Լա Լիգայում առաջնախաղն է նշել, փոխարինման դուրս գալով «Ռեալ Բետիսի» դեմ խաղում։ 15 տարեկան 290 օրական հասակում Յամալը դարձել է Լա Լիգայում Բարսելոնայի պատմության ամենաերիտասարդ ֆուտբոլիստը։  2023 թվականի օգոստոսի 20-ին առաջին անգամ ընդգրկվել է «Բարսելոնայի» մեկնարկային կազմում Լա Լիգայում՝ «Կադիսի» դեմ խաղում, 16 տարեկան և 38 օրական հասակում ճանաչվել է 21-րդ դարի ամենաերիտասարդ խաղացողը Լա Լիգայում, ով խաղը սկսել է առաջին րոպեներից։ Մեկ շաբաթ անց՝ օգոստոսի 27-ին, նա գոլային փոխանցում է կատարել «Վիլյառեալի» դեմ խաղում և 16 տարեկան 45 օրական հասակում դարձել է 21-րդ դարում Լա Լիգայի ամենաերիտասարդ գոլային փոխանցման հեղինակը։

2023 թվականի հոկտեմբերի 2-ին Լամին Յամալը պայմանագիր է կնքել «Բարսելոնայի» հետ մինչև 2026 թվականի հունիսի 30-ը։ Մեկ օր անց՝ հոկտեմբերի 4-ին, Լամինը 16 տարեկան 83 օրականում ընդգրկվել է թիմի մեկնարկային կազմում Չեմպիոնների լիգայում՝ «Պորտուի» դեմ խաղում դառնալով մրցաշարի պատմության մեջ ամենաերիտասարդ խաղացողը, ով խաղադաշտ է դուրս եկել առաջին րոպեներին։

2024 թվականի հունվարի 11-ին Յամալը գոլ է խփել «Օսասունայի» դեմ 2-0 հաշվով հաղթանակում Իսպանիայի Սուպերգավաթի կիսաեզրափակչում՝ դառնալով Սուպերգավաթի ամենաերիտասարդ գոլահարը՝ 16 տարեկան և 182 օրական։ Յամալը այնուհետև խաղացել է եզրափակչի վերջին 29 րոպեները «Ռեալ Մադրիդի» դեմ հունվարի 14-ին։ Երկու շաբաթ անց՝ հունվարի 25-ին, Յամալը գոլ է խփել Իսպանիայի Գավաթի քառորդ եզրափակչում «Ատլետիկ Բիլբաոյի» դեմ 4-2 հաշվով պարտության ժամանակ լրացուցիչ ժամանակից հետո՝ դառնալով մրցաշարի պատմության ամենաերիտասարդ գոլահարը։ Փետրվարի 11-ին Յամալը խփել է իր առաջին դուբլը «Գրանադայի» դեմ 3-3 հաշվով ոչ-ոքի խաղում՝ ճանաչվելով խաղի լավագույն ֆուտբոլիստ։ 2023-24 մրցաշրջանում «Բարսելոնան» Լա Լիգայում զբաղեցրել է երկրորդ տեղը և Չեմպիոնների լիգայում իրենց ելույթը ավարտեցին քառորդ եզրափակչում՝ պարտվելով «Պարի Սեն-Ժերմենին», որի դեմ Յամալը գոլային փոխանցում է գրանցել երկրորդ խաղակեսում, որը նրանք պարտվեցին 4-1 հաշվով։

2025 թվականի մայիսի 28-ին «Բարսելոնան» հայտարարել է Լամին Յամալի հետ պայմանագիրը մինչև 2031 թվականը երկարաձգելու մասին։

## Կարիերան հավաքականում
Ելույթ է ունեցել Իսպանիայի մինչև 15, մինչև 16, մինչև 17 և մինչև 19 տարեկանների հավաքականներում։

2023 թվականի սեպտեմբերի 8-ին Լամին Ջամալը իր առաջնախաղը նշել է Իսպանիայի գլխավոր հավաքականի կազմում 2024 թվականի Եվրոպայի առաջնության ընտրական մրցաշարի A խմբի խաղում Վրաստանի հավաքականի դեմ՝ 16 տարեկան 57 օրականում, նա ճանաչվել է իր թիմի ամենաերիտասարդ ֆուտբոլիստը։ Նա նաև խփել է իր առաջին գոլը պրոֆեսիոնալ կարիերայում և դարձել Իսպանիայի հավաքականի պատմության ամենաերիտասարդ ռմբարկուն, ինչպես նաև 21-րդ դարում ազգային հավաքականի ամենաերիտասարդ ռմբարկուն։

## Ելույթների վիճակագրություն
### Ակումբային կարիերա

### Հավաքականի խաղերը և գոլերը
*2025 թվականի հունիսի 8-ի դրությամբ*

**Ընդհանուր՝ 21 խաղ / 6 գոլ, 15 հաղթանակ, 5 ոչ-ոքի, 1 պարտություն:**

## Ձեռքբերումներ
### Թիմային
**«Բարսելոնա»**
* Իսպանիայի չեմպիոն (**2**)՝ 2022/23, 2024/25
* Իսպանիայի գավաթակիր՝ 2024/25
* Իսպանիայի սուպերգավաթակիր՝ 2025

**Իսպանիայի հավաքական**
* Եվրոպայի չեմպիոն՝ 2024
* ՈՒԵՖԱ Ազգերի լիգայի արծաթե մեդալակիր՝2024/25

### Անձնական
* Եվրոպայի մինչև 17 տարեկանների առաջնության լավագույն ռմբարկու՝ 2023 (4 գոլ)
* Ընդգրկվել է Եվրոպայի մինչև 17 տարեկանների առաջնության խորհրդանշական հավաքականում՝ 2023
* Լա Լիգայի մրցաշրջանի լավագույն երիտասարդ խաղացող (**2**)՝ 2023/24, 2024/25
* Տարվա երիտասարդ ֆուտբոլիստ ՝ Globe Soccer Awards-ի վարկածով՝ 2024
* Լա լիգայի ամսվա խաղացող՝ 2024 սեպտեմբեր
* Լա լիգայի ամսվա գոլի հեղինակ՝ 2024 մարտ
* Լա լիգայի ամսվա երիտասարդ ֆուտբոլիստ (**3**)՝ 2023 օգոստոս, 2024 օգոստոս, 2025 փետրվար
* Ընդգրկվել Է Լա Լիգայի խորհրդանշական հավաքականում՝ 2024/25
* Եվրոպայի առաջնության լավագույն երիտասարդ ֆուտբոլիստ՝ 2024
* Եվրոպայի առաջնության լավագույն ասիստենտ՝ 2024 (4 փոխանցում)
* Ընդգրկվել է Եվրոպայի առաջնության խորհրդանշական հավաքականի կազմում՝ 2024
* Եվրոպայի առաջնության լավագույն գոլի հեղինակ՝ 2024
* Կոպա գավաթի հաղթող՝ 2024
* «Golden Boy» մրցանակի դափնեկիր՝ 2024
* Ընդգրկվել է ՖԻՖԱ-ի վարկածով տարվա խորհրդանշական հավաքականի կազմում՝ 2024
* Ալդո Ռովիրայի անվան մրցանակը՝ «Բարսելոնայի» մրցաշրջանի լավագույն ֆուտբոլիստին՝ 2023/24
* *Laureus World Sports Award*-ի «Տարվա առաջընթաց»-ի մրցանակիակիր՝ 2025
* Ընդգրկվել է ՈՒԵՖԱ Չեմպիոնների Լիգայի խորհրդանշական հավաքականում՝ 2024/25

## Ռեկորդներ
* Իսպանիայի հավաքականի պատմության ամենաերիտասարդ գոլի հեղինակը՝ 16 տարեկան և 57 օրական
* Իսպանիայի հավաքականի պատմության մեջ ամենաերիտասարդ նորեկը՝ 16 տարեկան և 57 օրական
* Իսպանիայի պատմության մեջ ամենաերիտասարդ մեկնարկային խաղացողը՝ 16 տարեկան և 62 օրական
* Իսպանիայի առաջնության հանդիպման մեկնարկային կազմում հանդես եկած ամենաերիտասարդ ֆուտբոլիստը՝ 16 տարեկան 38 օրական
* Իսպանիայի առաջնության պատմության մեջ ամենաերիտասարդ գոլ խփողը՝ 16 տարեկան և 87 օրական
* Ամենաերիտասարդ ֆուտբոլիստը, ով խաղացել է Էլ Կլասիկոյում՝ 16 տարի 107 օր
* ՈՒԵՖԱ Չեմպիոնների լիգայի պատմության ամենաերիտասարդ գոլային փոխանցման հեղինակը՝ 16 տարեկան և 153 օրական
* Իսպանիայի Սուպերգավաթի պատմության ամենաերիտասարդ գոլի հեղինակը՝ 16 տարեկան և 182 օրական
* Եվրոպայի առաջնությունների պատմության ամենաերիտասարդ ֆուտբոլիստը՝ 16 տարեկան և 338 օրական
* Եվրոպայի առաջնությունների պատմության ամենաերիտասարդ գոլային փոխանցման հեղինակը՝ 16 տարեկան 338 օրական
* Եվրոպայի առաջնությունների պատմության ամենաերիտասարդ գոլի հեղինակը՝ 16 տարեկան և 362 օրական
* Հավաքականների միջազգային մրցաշարի կիսաեզրափակչում խաղացած ամենաերիտասարդ ֆուտբոլիստը՝ 16 տարեկան 362 օր
* Հավաքականների միջազգային մրցաշարի եզրափակչում խաղացած ամենաերիտասարդ ֆուտբոլիստը՝ 17 տարեկան 1 օր

## Ծանոթագրություններ



Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ